Olavi Niemi (korkeushyppääjä)

Olavi Ilmari Niemi (29. heinäkuuta 1898 Helsinki – 5. lokakuuta 1969 Helsinki)Kuolinilmoitus, Olavi Ilmari Niemi, Helsingin Sanomat, 1969, No 281, sivu 2, julkaistu 17.10.1969 oli suomalainen yleisurheilija. Helsingin Kullervoa edustanut Niemi voitti korkeushypyn vuonna 1925 Frankfurt am Mainin työläisolympialaisissa jakamalla voiton Kalle Korven kanssa tuloksella 179.

Niemen vanhemmat olivat Gustaf Adolf Niemi ja Ida Sofia (o.s. Nyström). Niemi toimi hienomekaanikkona OTK kahvipaahtimolla ja hän asui koko ikänsä Helsingin Kalliossa. Talvi- ja jatkosotien aikana hän ei elintarviketeollisuudessa palvelemisensa takia joutunut rintamalle, mutta toimi Helsingissä pomminpoistajana. Kansalaissodan jälkeen työväen urheiluseurat suljettiin muusta urheilusta ja olympiakisoista, joten Niemi osallistui vain niiden omiin kilpailuihin ja työläisolympialaisiin 1925. Korkeushypyn - jossa siis jakoi voiton - lisäksi hän osallistui kolmiloikkaan työläisolympialaisissa ja oli siinä viidennellä sijalla.Koivula, Väinö; Laherma, Väino; Pulli, Eero A. (toim.). Ensimmäiset Työväen Olympialaiset v. 1925. Osakeyhtiö Työn kirjapaino, 1926. 192 s. Niemi osallistui voitokkaasti yhdessä Eino Borgin kanssa myös Latvian Työväen Urheiluliiton Libaussa 1923 järjestämään kansainväliseen urheilujuhlaan, jossa voitti korkeushypyn ja pituushypyn.Olavi Niemi, Eino Borgin ja Olavi Niemen Latvianmatkalta, Työväen Urheilulehti, 1923, No 14, sivut 7-8, julkaistu 12.7.1923 Niemi kilpaili yleisurheilussa vuoteen 1929 saakka.Tänä iltana Eläintarhaan: Ent. hyppymestari O. Niemikin mukana, Suomen Sosialidemokraatti, 1929, No 204, sivu 6, julkaistu 31.7.1929 Niemi oli yleisurheilu-uransa jälkeen 1930-luvulla myös hyvä keilaaja. Helsingin olympialaisissa hänellä oli paikka olympiavoittajien aitiossa.

Niemen puoliso oli Anna Lydia (o.s. Löfving) (1896–1988) Heidän tyttärenpoikansa on Teknologian tutkimuskeskuksen johtava tutkija Lasse Makkonen. 

 Lähteet 
 Olavi Ilmari Niemi, GENi

 Viitteet 

Luokka:Suomalaiset korkeushyppääjät
Luokka:Vuonna 1898 syntyneet
Luokka:Vuonna 1969 kuolleet